title: Regulamentul de punere în aplicare (UE) 2020/706 al Comisiei din 26 mai 2020 de modificare pentru a 314-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida

text:
                  27.5.2020

                  RO

                  Jurnalul Oficial al Uniunii Europene

                  L 164/49

         REGULAMENTUL DE PUNERE ÎN APLICARE (UE) 2020/706 AL COMISIEI
         din 26 mai 2020
         de modificare pentru a 314-a oară a Regulamentului (CE) nr. 881/2002 al Consiliului de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CE) nr. 881/2002 al Consiliului din 27 mai 2002 de instituire a unor măsuri restrictive specifice împotriva anumitor persoane și entități asociate cu ISIL (Da'esh) și cu organizația Al-Qaida (1), în special articolul 7 alineatul (1) litera (a) și articolul 7a alineatul (1),
         întrucât:

                     (1)

                     Anexa I la Regulamentul (CE) nr. 881/2002 enumeră persoanele, grupurile și entitățile cărora li se aplică înghețarea fondurilor și a resurselor economice în conformitate cu regulamentul respectiv.

                     (2)

                     La 21 mai 2020, Comitetul pentru sancțiuni al Consiliului de Securitate al Organizației Națiunilor Unite a hotărât să adauge o mențiune pe lista persoanelor, a grupurilor și a entităților cărora ar trebui să li se aplice înghețarea fondurilor și a resurselor economice.

                     (3)

                     Prin urmare, anexa I la Regulamentul (CE) nr. 881/2002 ar trebui modificată în consecință.

                     (4)

                     Pentru a se asigura eficacitatea măsurilor prevăzute în prezentul regulament, acesta ar trebui să intre în vigoare imediat,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 881/2002 se modifică în conformitate cu anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 26 mai 2020.

                  Pentru Comisie,

                  Pentru Președinte,

                  Director general

                  Direcția Generală Stabilitate Financiară, Servicii Financiare și Uniunea Piețelor de Capital

            (1)  JO L 139, 29.5.2002, p. 9.

            ANEXĂ
            În anexa I la Regulamentul (CE) nr. 881/2002, la rubrica „Persoane fizice” se adaugă următoarea mențiune:

               „Amir Muhammad Sa’id Abdal-Rahman al-Mawla (în grafia originală: أمیر محمد سعید عبد الرحمن المولى) [alias cert (a) Abu Ibrahim al-Hashami al-Qurashi, (b) Hajji Abdallah, (c) Abu ‘Umar al-Turkmani, (d) Abdullah Qardash, (e) Abu ‘Abdullah Qardash, (f) al-Hajj Abdullah Qardash, (g) Hajji Abdullah Al-Afari, (h) `Abdul Amir Muhammad Sa'id Salbi, (i) Muhammad Sa'id `Abd-al-Rahman al-Mawla, (j) Amir Muhammad Sa’id ‘Abd-al-Rahman Muhammad al-Mula; alias incert (a) Al-Ustadh, (b) Ustadh Ahmad]. Data nașterii: (a) 5.10.1976, (b) 1.10.1976. Locul nașterii: (a) Tall’Afar, Irak, (b) Mosul, Irak. Cetățenie: Irakiană. Alte informații: Conducător al Statului Islamic în Irak și Levant, cunoscut sub numele Al-Qaida în Irak. Data desemnării menționată la articolul 7d alineatul (2) litera (i): 21.5.2020.”


title: Regulamentul de punere în aplicare (UE) 2020/708 al Comisiei din 19 mai 2020 de înregistrare a unei denumiri în Registrul denumirilor de origine protejate și al indicațiilor geografice protejate [„Brousse du Rove” (DOP)]

text:
                  28.5.2020

                  RO

                  Jurnalul Oficial al Uniunii Europene

                  L 166/1

         REGULAMENTUL DE PUNERE ÎN APLICARE (UE) 2020/708 AL COMISIEI
         din 19 mai 2020
         de înregistrare a unei denumiri în Registrul denumirilor de origine protejate și al indicațiilor geografice protejate [„Brousse du Rove” (DOP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 50 alineatul (2) litera (a) din Regulamentul (UE) nr. 1151/2012, cererea de înregistrare a denumirii „Brousse du Rove”, depusă de Franța, a fost publicată în Jurnalul Oficial al Uniunii Europene (2).

                     (2)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, denumirea „Brousse du Rove” trebuie, prin urmare, să fie înregistrată,

               ADOPTĂ PREZENTUL REGULAMENT:

            Articolul 1
            Se înregistrează denumirea „Brousse du Rove” (DOP).
            Denumirea menționată la primul paragraf identifică un produs din clasa 1.3 Brânzeturi din anexa XI la Regulamentul de punere în aplicare (UE) nr. 668/2014 al Comisiei (3).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 19 mai 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  JO C 26, 27.1.2020, p. 8.

            (3)  Regulamentul de punere în aplicare (UE) nr. 668/2014 al Comisiei din 13 iunie 2014 de stabilire a normelor de aplicare a Regulamentului (UE) nr. 1151/2012 al Parlamentului European și al Consiliului privind sistemele din domeniul calității produselor agricole și alimentare (JO L 179, 19.6.2014, p. 36).


title: Regulamentul de punere în aplicare (UE) 2020/709 al Comisiei din 20 mai 2020 de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Jambon de Bayonne” (IGP)]

text:
                  28.5.2020

                  RO

                  Jurnalul Oficial al Uniunii Europene

                  L 166/2

         REGULAMENTUL DE PUNERE ÎN APLICARE (UE) 2020/709 AL COMISIEI
         din 20 mai 2020
         de aprobare a unei modificări care nu este minoră a caietului de sarcini al unei denumiri înregistrate în Registrul denumirilor de origine protejate și al indicațiilor geografice protejate [„Jambon de Bayonne” (IGP)]
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1151/2012 al Parlamentului European și al Consiliului din 21 noiembrie 2012 privind sistemele din domeniul calității produselor agricole și alimentare (1), în special articolul 52 alineatul (2),
         întrucât:

                     (1)

                     În conformitate cu articolul 53 alineatul (1) primul paragraf din Regulamentul (UE) nr. 1151/2012, Comisia a examinat cererea Franței de aprobare a unei modificări a caietului de sarcini al indicației geografice protejate „Jambon de Bayonne”, înregistrată în temeiul Regulamentului (CE) nr. 2139/98 al Comisiei (2).

                     (2)

                     Deoarece modificarea respectivă nu este minoră în sensul articolului 53 alineatul (2) din Regulamentul (UE) nr. 1151/2012, Comisia a publicat cererea de modificare în Jurnalul Oficial al Uniunii Europene (3), în conformitate cu articolul 50 alineatul (2) litera (a) din regulamentul respectiv.

                     (3)

                     Deoarece Comisiei nu i s-a comunicat nicio declarație de opoziție în conformitate cu articolul 51 din Regulamentul (UE) nr. 1151/2012, modificarea caietului de sarcini trebuie aprobată,

               ADOPTĂ PREZENTUL REGULAMENT:

            Articolul 1
            Se aprobă modificarea caietului de sarcini publicată în Jurnalul Oficial al Uniunii Europene cu privire la denumirea „Jambon de Bayonne” (IGP).

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 20 mai 2020.

                  Pentru Comisie,

                  Pentru Președinte,

               Janusz WOJCIECHOWSKI

                  Membru al Comisiei

            (1)  JO L 343, 14.12.2012, p. 1.

            (2)  Regulamentul (CE) nr. 2139/98 al Comisiei din 6 octombrie 1998 de completare a anexei la Regulamentul (CE) nr. 2400/96 al Comisiei privind înscrierea anumitor denumiri în Registrul denumirilor de origine protejate și al indicațiilor geografice protejate, prevăzut în Regulamentul (CEE) nr. 2081/92 al Consiliului privind protecția indicațiilor geografice și a denumirilor de origine ale produselor agricole și alimentare (JO L 270, 7.10.1998, p. 7).

            (3)  JO C 18, 20.1.2020, p. 39.


title: Regulamentul de punere în aplicare (UE) 2020/712 al Comisiei din 25 mai 2020 de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun

text:
                  29.5.2020

                  RO

                  Jurnalul Oficial al Uniunii Europene

                  L 167/1

         REGULAMENTUL DE PUNERE ÎN APLICARE (UE) 2020/712 AL COMISIEI
         din 25 mai 2020
         de modificare a anexei I la Regulamentul (CEE) nr. 2658/87 al Consiliului privind Nomenclatura tarifară și statistică și Tariful Vamal Comun
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (CEE) nr. 2658/87 al Consiliului din 23 iulie 1987 privind Nomenclatura tarifară și statistică și Tariful Vamal Comun (1), în special articolul 9 alineatul (1) litera (e),
         întrucât:

                     (1)

                     Regulamentul (CEE) nr. 2658/87 a stabilit o nomenclatură a mărfurilor (denumită în continuare „NC”), care figurează în anexa I la regulamentul respectiv.

                     (2)

                     Subpoziția 2403 99 10 din NC cuprinde „tutunuri pentru mestecat și tutunuri pentru prizat”, produse din tutun care nu se fumează.

                     (3)

                     Regulamentul (CEE) nr. 950/68 al Consiliului (2), care stabilea Tariful vamal comun, predecesorul NC, a fost adoptat numai în patru limbi: germană, franceză, italiană și neerlandeză. În aceste versiuni lingvistice, produsele menționate în prezent la subpoziția 2403 99 10 sunt denumite „Kautabak und Schnupftabak” în germană, „tabac à mâcher et tabac à priser” în franceză, „tabacco da masticare e tabacco da fiuto” în italiană și „pruimtabak en snuif” în neerlandeză.

                     (4)

                     În versiunea în limba engleză a Tarifului vamal comun, care datează din 1973 și, prin urmare, este ulterioară versiunilor în limbile germană, franceză, italiană și neerlandeză, produsele menționate în prezent la subpoziția 2403 99 10 sunt denumite „chewing tobacco and snuff”.

                     (5)

                     În limba engleză, atunci când este utilizat cu privire la produsele din tutun, cuvântul „snuff” se referă la un preparat pe bază de tutun pulverizat, care poate fi inhalat prin nări, mestecat sau ținut în gură, între gingii și obraz. Astfel, versiunea în limba engleză a NC și alte versiuni lingvistice au dus la crearea unei confuzii cu privire la termenul „snuff” („prizat”), și anume dacă acesta ar trebui să se limiteze la produsele care pot fi inhalate pe nas sau dacă poate include și preparatele pe bază de tutun pulverizat care pot fi ținute în gură, între gingii și obraz.

                     (6)

                     Toate versiunile lingvistice diferite ale actelor Uniunii sunt autentice, dar versiunile lingvistice ulterioare nu pot extinde sau restrânge domeniul de aplicare al actelor Uniunii care sunt anterioare versiunilor lingvistice respective.

                     (7)

                     Din versiunile în limbile germană, franceză, italiană și neerlandeză reiese că intenția legiuitorului a fost de a restricționa produsele menționate la subpoziția 2403 99 10 din NC la tutunul pentru mestecat și la produsele din tutun care pot fi inhalate pe nas. Pentru a se asigura o interpretare uniformă a NC în întreaga Uniune și pentru a se garanta astfel securitatea juridică, textul subpoziției 2403 99 10 trebuie, prin urmare, modificat pentru a se clarifica faptul că sensul termenului „prizat” trebuie limitat la tutunul pentru uz nazal.

                     (8)

                     Prin urmare, Regulamentul (CEE) nr. 2658/87 trebuie modificat în consecință.

                     (9)

                     Măsurile prevăzute de prezentul regulament sunt conforme cu avizul Comitetului Codului vamal,

               ADOPTĂ PREZENTUL REGULAMENT:

            Articolul 1

                        Rândul pentru codul NC 2403 99 10 din capitolul 24 din partea a doua a Nomenclaturii combinate stabilite în anexa I la Regulamentul (CEE) nr. 2658/87 se înlocuiește cu următorul text:

                                       „2403 99 10

                                       --- Tutunuri pentru mestecat și tutunuri pentru prizat (tutunuri pentru uz nazal)

                                       41,6

                                       —”

            Articolul 2
            Prezentul regulament intră în vigoare în a douăzecea zi de la data publicării în Jurnalul Oficial al Uniunii Europene.
            Se aplică de la 1 ianuarie 2021.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 25 mai 2020.

                  Pentru Comisie,

                  Pentru Președinte,

               Philip KERMODE

                  Director general interimar

                  Direcția Generală Impozitare și Uniune Vamală

            (1)  JO L 256, 7.9.1987, p. 1.

            (2)  Regulamentul (CEE) nr. 950/68 al Consiliului din 28 iunie 1968 privind Tariful vamal comun (JO L 172, 22.7.1968, p. 1).


title: Regulamentul de punere în aplicare (UE) 2020/713 al Comisiei din 27 mai 2020 de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină

text:
                  29.5.2020

                  RO

                  Jurnalul Oficial al Uniunii Europene

                  L 167/3

         REGULAMENTUL DE PUNERE ÎN APLICARE (UE) 2020/713 AL COMISIEI
         din 27 mai 2020
         de modificare a Regulamentului (CE) nr. 1484/95 în ceea ce privește stabilirea prețurilor reprezentative în sectorul cărnii de pasăre și în cel al ouălor, precum și pentru ovalbumină
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (1), în special articolul 183 litera (b),
         având în vedere Regulamentul (UE) nr. 510/2014 al Parlamentului European și al Consiliului din 16 aprilie 2014 de stabilire a regimului comercial aplicabil anumitor mărfuri rezultate din transformarea produselor agricole și de abrogare a Regulamentelor (CE) nr. 1216/2009 și (CE) nr. 614/2009 ale Consiliului (2), în special articolul 5 alineatul (6) litera (a),
         întrucât:

                     (1)

                     Regulamentul (CE) nr. 1484/95 al Comisiei (3) a stabilit normele de aplicare a sistemului de taxe la import suplimentare și a fixat prețurile reprezentative în sectorul cărnii de pasăre și în cel al ouălor, precum și pentru ovalbumină.

                     (2)

                     Din controlul regulat al datelor pe baza cărora se stabilesc prețurile reprezentative pentru produsele din sectorul cărnii de pasăre și din cel al ouălor, precum și pentru ovalbumină, rezultă că este necesară modificarea prețurilor reprezentative pentru importurile de anumite produse, ținând cont de variațiile prețurilor în funcție de origine.

                     (3)

                     Regulamentul (CE) nr. 1484/95 trebuie modificat în consecință.

                     (4)

                     Deoarece este necesar să se asigure aplicarea măsurii respective cât mai curând posibil după ce devin disponibile datele actualizate, prezentul regulament trebuie să intre în vigoare la data publicării sale,

               ADOPTĂ PREZENTUL REGULAMENT:

            Articolul 1
            Anexa I la Regulamentul (CE) nr. 1484/95 se înlocuiește cu textul din anexa la prezentul regulament.

            Articolul 2
            Prezentul regulament intră în vigoare la data publicării în Jurnalul Oficial al Uniunii Europene.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 27 mai 2020.

                  Pentru Comisie,

                  Pentru Președinte,

               Wolfgang BURTSCHER

                  Director general

                  Direcția Generală Agricultură și Dezvoltare Rurală

            (1)  JO L 347, 20.12.2013, p. 671.

            (2)  JO L 150, 20.5.2014, p. 1.

            (3)  Regulamentul (CE) nr. 1484/95 al Comisiei din 28 iunie 1995 de stabilire a normelor de aplicare a sistemului de drepturi de import suplimentare și de fixare a prețurilor reprezentative în sectoarele cărnii de pasăre și ouălor și pentru albumina din ouă, și de abrogare a Regulamentului nr. 163/67/CEE (JO L 145, 29.6.1995, p. 47).

            ANEXĂ

                     „ANEXA I

                                 Codul NC

                                 Denumirea mărfurilor

                                 Prețul reprezentativ
                                 (în EUR/100 kg)

                                 Garanția menționată la articolul 3
                                 (în EUR/100 kg)

                                 Originea  (1)

                                 0207 12 90

                                 Carcase de păsări de curte din specia Gallus domesticus, congelate, denumite «pui 65 %»

                                 134,8

                                 0

                                 AR

                                 0207 14 10

                                 Bucăți dezosate de păsări de curte din specia Gallus domesticus, congelate

                                 213,7
                                 192,9
                                 260,7
                                 219,0

                                 26
                                 34
                                 12
                                 24

                                 AR
                                 BR
                                 CL
                                 TH

                                 1602 32 11

                                 Preparate nefierte din păsări de curte din specia Gallus domesticus

                                 207,7

                                 24

                                 BR

               ”

               (1)  Nomenclatorul țărilor stabilit prin Regulamentul (UE) nr. 1106/2012 al Comisiei din 27 noiembrie 2012 de punere în aplicare a Regulamentului (CE) nr. 471/2009 al Parlamentului European și al Consiliului privind statisticile comunitare privind comerțul exterior cu țările terțe, în ceea ce privește actualizarea nomenclatorului țărilor și teritoriilor (JO L 328, 28.11.2012, p. 7).


title: Regulamentul de punere în aplicare (UE) 2020/714 al Comisiei din 28 mai 2020 de modificare a Regulamentului de punere în aplicare (UE) 2020/466 în ceea ce privește utilizarea unei documentații electronice pentru efectuarea controalelor oficiale și a altor activități oficiale și în ceea ce privește perioada de aplicare a măsurilor temporare (Text cu relevanță pentru SEE)

text:
                  29.5.2020

                  RO

                  Jurnalul Oficial al Uniunii Europene

                  L 167/6

         REGULAMENTUL DE PUNERE ÎN APLICARE (UE) 2020/714 AL COMISIEI
         din 28 mai 2020
         de modificare a Regulamentului de punere în aplicare (UE) 2020/466 în ceea ce privește utilizarea unei documentații electronice pentru efectuarea controalelor oficiale și a altor activități oficiale și în ceea ce privește perioada de aplicare a măsurilor temporare
         (Text cu relevanță pentru SEE)
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Regulamentul (UE) 2017/625 al Parlamentului European și al Consiliului din 15 martie 2017 privind controalele oficiale și alte activități oficiale efectuate pentru a asigura aplicarea legislației privind alimentele și furajele, a normelor privind sănătatea și bunăstarea animalelor, sănătatea plantelor și produsele de protecție a plantelor, de modificare a Regulamentelor (CE) nr. 999/2001, (CE) nr. 396/2005, (CE) nr. 1069/2009, (CE) nr. 1107/2009, (UE) nr. 1151/2012, (UE) nr. 652/2014, (UE) 2016/429 și (UE) 2016/2031 ale Parlamentului European și ale Consiliului, a Regulamentelor (CE) nr. 1/2005 și (CE) nr. 1099/2009 ale Consiliului și a Directivelor 98/58/CE, 1999/74/CE, 2007/43/CE, 2008/119/CE și 2008/120/CE ale Consiliului și de abrogare a Regulamentelor (CE) nr. 854/2004 și (CE) nr. 882/2004 ale Parlamentului European și ale Consiliului, precum și a Directivelor 89/608/CEE, 89/662/CEE, 90/425/CEE, 91/496/CEE, 96/23/CE, 96/93/CE și 97/78/CE ale Consiliului și a Deciziei 92/438/CEE a Consiliului (Regulamentul privind controalele oficiale) (1), în special articolul 141 alineatul (1),
         întrucât:

                     (1)

                     Regulamentul (UE) 2017/625 stabilește norme privind, printre altele, efectuarea controalelor oficiale și a altor activități oficiale de către autoritățile competente ale statelor membre. De asemenea, el abilitează Comisia să adopte, prin intermediul unui act de punere în aplicare, măsurile temporare adecvate necesare în scopul limitării riscurilor pentru sănătatea umană, a animalelor și a plantelor și pentru bunăstarea animalelor, în cazul în care dispune de dovezi privind o perturbare gravă a sistemului de control al unui stat membru.

                     (2)

                     Pentru a aborda circumstanțele specifice cauzate de criza actuală legată de boala provocată de coronavirusul SARS-CoV-2 (COVID-19), Regulamentul de punere în aplicare (UE) 2020/466 al Comisiei (2) permite statelor membre să aplice măsuri temporare în ceea ce privește controalele oficiale și alte activități oficiale. În temeiul regulamentului de punere în aplicare menționat, controalele oficiale și alte activități oficiale vizând certificatele oficiale și atestatele oficiale pot fi efectuate, în anumite condiții, pe baza unei copii electronice a acestor certificate sau atestate.

                     (3)

                     Pentru a se asigura buna desfășurare a schimburilor comerciale, trebuie clarificat faptul că se pot efectua controale oficiale și alte activități oficiale pe baza unei copii a certificatelor sau a atestatelor originale, care a fost furnizată prin anumite mijloace electronice. În plus, trebuie clarificat faptul că obligația de a furniza originalul acestor documente de îndată ce acest lucru este fezabil din punct de vedere tehnic nu se aplică în cazul în care controalele oficiale și alte activități oficiale sunt efectuate pe baza datelor electronice produse și transmise în Sistemul de control al comerțului și de expertiză (TRACES).

                     (4)

                     Anumite state membre au informat Comisia și celelalte state membre că perturbările grave ale funcționării sistemelor lor de control în contextul crizei legate de pandemia de COVID-19 și al dificultăților în ceea ce privește efectuarea controalelor oficiale și a altor activități oficiale vor persista după data de 1 iunie 2020. Pentru a atenua aceste perturbări grave și a facilita planificarea și efectuarea controalelor oficiale și a altor activități oficiale în timpul crizei legate de pandemia de COVID-19, perioada de aplicare a Regulamentului de punere în aplicare (UE) 2020/466 trebuie să fie prelungită până la 1 august 2020.

                     (5)

                     Prin urmare, este necesar ca Regulamentul de punere în aplicare (UE) 2020/466 să fie modificat în consecință.

                     (6)

                     Măsurile prevăzute în prezentul regulament sunt conforme cu avizul Comitetului permanent pentru plante, animale, produse alimentare și hrană pentru animale,

               ADOPTĂ PREZENTUL REGULAMENT:

            Articolul 1
            Regulamentul de punere în aplicare (UE) 2020/466 se modifică după cum urmează:

                        1.

                        Articolul 4 se înlocuiește cu următorul text:

                           „Articolul 4

                              (1)   În mod excepțional, controalele oficiale și alte activități oficiale vizând certificatele oficiale și atestatele oficiale pot fi efectuate:

                                          (a)

                                          pe baza unei copii a originalului acestor certificate sau atestate, pusă la dispoziție pe cale electronică, cu condiția ca persoana responsabilă cu prezentarea certificatului oficial sau a atestatului oficial să prezinte autorității competente o declarație care să menționeze faptul că originalul certificatului oficial sau al atestatului oficial va fi transmis de îndată ce acest lucru va fi posibil din punct de vedere tehnic, sau

                                          (b)

                                          pe baza datelor electronice provenite din aceste certificate sau atestate, în cazul în care datele respective au fost produse și transmise în TRACES de către autoritatea competentă.

                              (2)   Atunci când efectuează controale oficiale și alte activități oficiale menționate la alineatul (1) al prezentului articol, autoritatea competentă ia în considerare riscul de neconformitate a animalelor și a mărfurilor în cauză, antecedentele operatorilor în ceea ce privește rezultatele controalelor oficiale efectuate asupra lor și conformitatea acestora cu normele menționate la articolul 1 alineatul (2) din Regulamentul (UE) 2017/625.”

                        2.

                        La articolul 6, al doilea paragraf se înlocuiește cu următorul text:

                                    „Se aplică până la 1 august 2020.”

            Articolul 2
            Prezentul regulament intră în vigoare în a treia zi de la data publicării în Jurnalul Oficial al Uniunii Europene.
            Se aplică de la 2 iunie 2020.

            Prezentul regulament este obligatoriu în toate elementele sale și se aplică direct în toate statele membre.
            Adoptat la Bruxelles, 28 mai 2020.

                  Pentru Comisie

                  Președintele

               Ursula VON DER LEYEN

            (1)  JO L 95, 7.4.2017, p. 1.

            (2)  Regulamentul de punere în aplicare (UE) 2020/466 al Comisiei din 30 martie 2020 privind măsurile temporare de limitare a riscurilor pentru sănătatea umană, a animalelor și a plantelor și pentru bunăstarea animalelor în timpul anumitor perturbări grave ale sistemelor de control ale statelor membre determinate de boala cauzată de noul coronavirus (COVID-19) (JO L 98, 31.3.2020, p. 30).